《送朱典卿履常参学》
宋代·王迈

文章久矣乏正气，作者付谁传位置。
天庠晚乃得朱君，钟吕一鸣康瓠弃。
君看今岁大廷魁，一种风骨何尪羸。
吾曹此名未立耳，立则万口须衔枚。
君今乘槎问星汉，名已籍仙政何患。
蚕蚕工夫何足筹。龙墀勋业须早辦。
作诗赠君当马鞭，梅花送春入冷边。
与君同吉我无缘，天其或者须同年。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。